पुलिस ने पकड़े पांच झपटमार, वहीं तीन लुटेरों ने भुच्चो रोड पर एक युवक को लूटा
पिछले15 दिन से लोगों के साथ सरेबाजार लूटपाट करने वाले झपटमारों का कहर वीरवार को भी कम नहीं हुआ। पुलिस ने बेशक झपटमारी लूटपाट करने वाले 5 आरोपियों को गिरफ्तार कर 1 मोटरसाइकिल, 8 मोबाइल फोन बरामद किए लेकिन इसी दौरान तीन लुटेरों ने दिनदहाड़े भुच्चो रोड पर एक युवक को तेजधार हथियार दिखाकर उससे एक मोटरसाइकल, एक मोबाइल 23 हजार रुपए जीपीएस सिस्टम छीन लिया। थाना कैंट के अधीन पड़ते महाराणा प्रताप टीसीपी के पास हुई वारदात के बाद पुलिस पुरानी लाइन पर केस दायर कर जांच करने का दावा कर रही है।
बरनाला रोड पर भुच्चो मंडी रामा की तरफ कोरियर देने जा रहे युवक से तीन बदमाशों ने तेजधार हथियार से डरा धमकाकर उसका मोटरसाइकिल, मोबाइल, 23 हजार रुपए नकदी के अलावा जीपीएस सिस्टम वाली मशीन छीन ली। पीड़ित युवक की शिकायत पर थाना कैंट की पुलिस ने मामला तो दर्ज कर लिया है, लेकिन कोई गिरफ्तारी नहीं हुई। जगनदीप सिंह ने बताया कि वह ब्लू डाट कोरियर कंपनी के पास काम करता है। 2:30 बजे के करीब जब वह कैंट क्षेत्र में पार्सल की डिलिवरी देकर भुच्चो मंडी की तरफ जा रहा था कि बरनाला रोड पर जब वह महाराणा टीसीपी के पास पहुंचा तो मोटरसाइकिल पर आए तीन युवकों ने एक मोबाइल, नकदी, मोटरसाइकिल पार्सल वाला बैग छीन लिया।
5 झपटमारों का रिमांड हासिल किया
पुलिसने पिछले 24 घंटों में 5 आरोपियों को गिरफ्तार किया है। इन आरोपियों से 1 मोटरसाइकिल, 8 मोबाइल फोन बरामद किए हैं। आरोपियों को अदालत में पेश करके रिमांड में लेकर पूछताछ में जुट गई है। पुलिस के हत्थे तीन आरोपी चढ़े, जिनसे चार मोबाइल बरामद हुए।
^सभी वारदातों के आरोपियों को हिरासत में ले लिया जाएगा। पुलिस की टीमें लगातार प्रयास कर रही हैं। बलराजसिंह सिद्धू, एसपी सिटी
hin_Deva hin_Deva hin_Deva hin_Deva hin_Deva hin_Deva